اوکاپی زرافه

**اوْکاپی زرافه** (٫وْʊˈکɑːپی٫؛ اوْکاپیا ژوْهنستونی)، یوخسا مئشه زرافه سی  ، بوینی قؽسّا زرافه ، کوْنقو زرافه سی کیمی‌ده تانؽنیر، مرکزی آفریکادا، کوْنقو دئموْکراتیکین قۇزی ـدوْغوسوندا اوْلان آرتیوْداکتیل ممه‌لی حیواندؽر. لاکین، غیرـینوازیو گئنئتیک ایدئنتیفیکاسییا کوْنقو چایؽنین گۆنی-باتؽ سؽندا پوْپولیاسییانین میدانا گلدییینی گؤستریر. اوکاپیا جینسینده یئگانه نوْودور. اوْکاپی زرافه لری خاطؽرلادان زوْلاقلی ایشاره‌لره مالیک اوْلسا دا، ان چوْخ زرافه ایله قوْهومدور. اوْکاپی و زرافه گیراففیدائه عائله‌سینین یئگانه جانلؽ عۆضولریدیر.

اوْکاپیلرین چی‌یینلرینده تخمینا ۱،۵ متر و تام بدن اۇزونلوغو تخمینا ۲،۵ متر دیر. چکیسی ۲۰۰ ایله ۳۵۰ کیلو آراسؽندا دَییشیر. اۇزون بوْیونلو و بؤیوک، ائلاستیک قۇلاقلاری وار. تۆکو شوْکولاددان قؽرمیزی-قهوه‌ای رنگه قدردیر، آیاقلارؽنداکی آغ اۆفوقی زوْلاقلار و حالقالار و آغ توْپوقلاردان چوْخ فرقلیدیر. ائرکک اوْکاپیلرین باشلارؽندا اوْسسیکونلار آدلانان قؽسا، فرقلی بۇینوز کیمی چؽخینتیلار وار، اۇزونلوغو ۱۵ سانت-دن آزدؽر. دیشیلرده تۆک فؽریلداقلاری وار و اوْسسیکونلار یوْخدور.
اوکاپیلر اساساً گۆندوز یاشایؽرلار، لاکین قارانلؽقدا بیر نئچه ساعات فعال اوْلا بیلرلر. اوْنلار اساساً تکدیرلر، یالنؽز چوْخالماق اۆچون بیر آرایا گلیرلر. اوْکاپیلر اوْت یئین حیوانلاردؽر و آغاج یارپاقلارؽ و تۇمورجوقلاری، اوْتلار، قؽژیلار، مئیوه‌لر و گؤبلکلرله قیدالانؽرلار. ائرککلرده رۆتوبت، دیشیلرده ایسه ائسترۇس مؤوسومدن آسؽلی دئییل. اسیرلیکده ائسترۇس دؤورلری هر ۱۵ گۆندن بیر تکرارلانیر. حامیله‌لیک دؤورو تخمینا ۴۴۰-۴۵۰ گۆن داوام ائدیر و بۇندان سوْنرا عادتا تک بیر بۇزوو دوْغولور. بالاجالار گیزلنیر و عمیزدیرمه نادیر حاللاردا باش وئریر. بالاجالار اۆچ آیدان اعتباراً برک قیدا قبۇل ائتمه‌یه باشلایؽر و آلتؽ آیدا سۆددن کسمه باش وئریر.
اوْکاپیلر ۵۰۰-۱۵۰۰ متر یۆکسکلیکلرده‌کی اؤرتولو مئشه‌لرده یاشایؽرلار. بین الخلق طبیعت و طبیعی ثروتلرین قوْرونماسی بیرلیگی اوْکاپینی نسلی کسیلمکده اوْلانلار کیمی تسنیف ائدیر. اساس تحلۆکه‌لره آغاج کسمه و اینسان مسکۇنلاشماسی سببین‌دن یاشایؽش یئرلرینین ایتیریلمه‌سی داخیلدیر. قانۇنسوز معدنچیلیک و کوْل اتی و دری اۆچون گئنیش اوْولانما دا پوْپولیاسییالارین آزالماسؽنا سبب اوْلوب. اوْکاپی قوْروما لاییحه‌سی ۱۹۸۷-جی ایلده اوْکاپی پوْپولیاسییالارینی قوْروماق اۆچون یارادؽلمیشدیر.

## قایناقی و بیولوژی طبقه لندیرمسی

اوکاپی غرب دۆنیاسینا ۲۰-جی عصره قدر معلۇم اوْلماسا دا، مسیح میلادؽنان ۵عصر قاباق پرسپوْلیسده‌کی آپادانانؽن تختی جمشید ایتیوپی کرالؽغینین هخامنشیلر دؤولتی وریلمیش توْهفه تصویر ائدیلمیش اوْلا بیلر.
ایللردیر آفریکاداکؽ آوروْپالیلار آفریکا تکبۇینوزو آدلاندؽردیقلاری بیر حیوان حاقؽندا ائشیدیردیلر. بۇ حیوان، ۱۸۸۷-جی ایلده هئنری موْرتون ستئنلینین سیاحتلرینی ایشؽقلاندیران مطبوعات حئساباتلارؽندا اوْنون مؤوجودلوغو ایله باغلؽ فرضیه‌لر نتیجه‌سینده آوروْپانین دقتینی جلب ائتمیشدیر. کوْنقویا سیاحت قیدینده ستئنلی یئرلی اهالینین آتتی آدلاندؽردیغی و سوْنرادان عالیملرین اوْکاپی کیمی تانؽدیغی بیر نوْوع ائششکدن بحث ائتمیشدیر.
اۇقانداداکی بریتانییا خۆصوصی کوْمیسساری سئر هارری جوْنستون کوْنقونون بعضی پیقمئه ساکینلرینین شوْومئن طرفیندن سرگی اۆچون قاچؽریلدیغینی آشکار ائتدیکده‌، اوْنلاری خیلاص ائتمیش و ائولرینه قایتاراجاغؽنا سؤز وئرمیشدیر. پیقمئیلر جوْنستونون ستئنلینین کیتابؽندا بحث ائدیلن حیوانا اوْلان ماراغؽنی آرتؽردی. جوْنستون یئرلی ساکینلرین اوْنا گؤستردییی اوْکاپی ایزلرین‌دن چاشقؽنلیق ایچینده ایدی؛ اوْ، مئشه‌ده یاشایان بیر آتؽن ایزی ایله گئده‌جه‌یینی گؤزله‌سه ده، ایزلر ایکی دؽرناقلی بیر حیوانؽن ایزلری ایدی.

جوْنستون اؤزو اوْکاپی گؤرمه‌سه ده، زوْلاقلی دری پارچالارؽ و نتیجه‌ده کله الده ائتمه‌یی باجاردؽ. بۇ کله‌دن اوْکاپی دۆزگون شکیلده زرافنین قوْهومو کیمی تسنیف ائدیلدی؛ ۱۹۰۱-جی ایلده نوْوع رسمی اوْلاراق اوْکاپیا ژوْهنستونی کیمی تانؽندی.

## قایناقلار